Ja, det kan du godt. Det er nemlig ikke uden konsekvens at melde sig ud af a-kassen. Du mister dine optjente rettigheder og retten til økonomisk sikkerhed, hvis du skulle blive ledig eller stå mellem to jobs. Derfor er a-kassen ikke noget, de fleste vælger at melde sig ud af. Hvis du skifter branche, og i den forbindelse ønsker at skifte fagforening, eller du ikke længere vil være medlem af fagforeningen, kan du selvfølgelig fortsætte som medlem af FTFa og dermed bevare din økonomiske sikkerhed i tilfælde af, at du mister dit job eller har en pause mellem to jobs. Hvis du melder dig ud af fagforeningen, har det ingen indflydelse på dit medlemskab hos os.